
Идел буе Болгар дәүләтендә ислам динен кабул итүгә 1100 ел тулуны бәйрәм итүгә әзерлек өчен 71 чара үткәрү планы расланды. Эш Россия Президенты күрсәтмәсен үтәү йөзеннән алып барыла, ул быел язын бирелде. Бу хакта РФ Хөкүмәте Рәисе урынбасары Марат Хөснуллин белдерде.

РФ Вице-премьеры җәй көне оештыру комитетының беренче утырышында әзерлекнең төп юнәлешләре билгеләнүен искәртте. Хәзер конкрет эш планы расланды.

Бүген Татарстан Республикасы Президенты Рөстәм Миңнеханов Сенегал Республикасы Милли олимпия комитеты президенты, Сенегал Президенты киңәшчесе Мамаду Дьян Ндьяй белән очрашты. Очрашу Татарстан Республикасы Хөкүмәте Йортында узды, анда Казан мэры Илсур Метшин да катнашты.

Бүген Татарстан Республикасы Президенты Рөстәм Миңнеханов «Табан Гыда» Төркия компаниясенә нигез салучы, Идарәсе рәисе Арас Демир белән очрашты. Яклар АСК өлкәсендә хезмәттәшлек перспективалары турында фикер алыштылар. Очрашу Татарстан Республикасы Хөкүмәте Йортында узды.

Бүген Татарстан Республикасы Президенты Рөстәм Миңнеханов Казан дәүләт архитектура-төзелеш университеты доценты, Татарстанның яшь галимнәр һәм белгечләр хәрәкәте башкарма комитеты рәисе Юлия Кариева белән очрашты. Очрашу Татарстан Республикасы Хөкүмәте Йортында узды.

Бүген Татарстан Республикасы Президенты Рөстәм Миңнеханов Казанның медицина учреждениеләренә башлангыч медик-санитар ярдәм күрсәтү өчен автомобиль ачкычлары тапшырды.

Автомобильләрне тапшыру тантанасы Татарстан Республикасы Дәүләт Советы бинасы каршындагы мәйданда узды.

Чарада ТР Дәүләт Советы Рәисе Фәрит Мөхәммәтшин, ТР сәламәтлек саклау министры Марат Садыйков, Казан мэры Илсур Метшин һәм башка рәсми затлар катнашты.

Татарстан Республикасында яңа коронавирус йогышы белән авыручылар санының кимү тенденциясе күзәтелә. Шул ук вакытта грипп һәм ОРВИ белән авыручылар санының артуы күзәтелә: ноябрьдә атна саен 27 меңгә якын авыру теркәлгән булса, декабрь аенда атналык авырулар саны 30 меңгә якын кеше тәшкил итә. Грипп буенча эпидемия чиге олы яшьтәгеләр һәм укучылар арасында артып киткән. Бүген бу хакта Татарстан Республикасы Президенты Рөстәм Миңнеханов Татарстан Республикасы Хөкүмәте Йортында узган традицион шимбә киңәшмәсендә хәбәр итте.

Татарстанда 11 айда терлекчелек эше йомгаклары турында Татарстан Республикасы Хөкүмәте Йортында узган республика киңәшмәсендә Татарстан Республикасы Треьер-министры урынбасары – Татарстан Республикасы Авыл хуҗалыгы һәм азык-төлек министры Марат Җәббаров хәбәр итте.

Киңәшмәне барлык мунициципаль районнар белән видеоконференцэлемтә режимында Татарстан Республикасы Президенты Рөстәм Миңнеханов уздырды.

Татарстан Республикасында социаль-мәдәни өлкә объектларын төзү буенча 17 республика программасын үтәү күләме 96%ка җиткән. Бүген бу хакта Татарстан Республикасы Хөкүмәте Йортында узган республика киңәшмәсендә Татарстан Республикасы төзелеш, архитектура һәм ТКХ министры Марат Айзатуллин хәбәр итте.

Киңәшмәне барлык мунициципаль районнар белән видеоконференцэлемтә режимында Татарстан Республикасы Президенты Рөстәм Миңнеханов уздырды.

Бүген Чаллыда “Ростех” Дәүләт корпорациясе генераль директоры Сергей Чемезов рәислегендә “КАМАЗ” ГАҖ Директорлар советының агымдагы елда йомгаклау утырышы узды. Утырышта Татарстан Республикасы Премьер-министры Алексей Песошин катнашты.

ТР Премьер-министры урынбасары Роман Шәйхетдинов Югары Ослан муниципаль районының 90 еллыгына багышланган тантаналы чараларда катнашты.
Рәсми Татарстан